14.11.2008 Euroopa Liidu Teataja L 303/5 KOMISJONI MÄÄRUS (EÜ) nr 1123/2008, 12. november 2008, millega määratakse kindlaks ühtne protsendimäär, mille alusel kiidetakse heaks väljajuurimistasu taotlustega seotud summad, millest liikmesriigid komisjonile teatavad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. aprilli 2008. aasta määrust (EÜ) nr 479/2008, mis käsitleb veinituru ühist korraldust ja millega muudetakse määrusi (EÜ) nr 1493/1999, (EÜ) nr 1782/2003, (EÜ) nr 1290/2005 ja (EÜ) nr 3/2008 ning tunnistatakse kehte- tuks määrused (EMÜ) nr 2392/86 ja (EÜ) nr 1493/1999, (!) eelkõige selle artikli 102 lõiget 4, ning arvestades järgmist: (1) — Nõuetekohased taotlused, millest liikmesriigid on komis- jonile määruse (EÜ) nr 479/2008 artikli 102 lõike 2 alusel 2008. aasta 15. oktoobriks teatanud, ületavad veiniaasta 2008/2009 väljajuurimiskava maksimaalset aastaeelarvet, mis kõnealuse määruse VII lisa kohaselt on 464 miljonit eurot. Seepärast tuleks kindlaks määrata ühtne protsendimäär, mille alusel teatatud summad heaks kiidetakse. (2) Käesoleva määrusega ette nähtud meetmed on kooskõlas põllumajandusturgude ühise korralduse komitee arvamu- sega, ON VASTU VÕTNUD KÄESOLEVA MÄÄRUSE: Artikkel 1 Väljajuurimistasu taotlused, millest komisjonile teatatakse määruse (EÜ) nr 479/2008 artikli 102 lõike 2 alusel, kiidetakse heaks 45,9 % ulatuses taotluste summadest. Asjaomaste liikmes- riikide eelarvepiirangud määratakse kindlaks käesoleva määruse lisas. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. november 2008 ()) ELT L 148, 6.6.2008, lk 1. Komisjoni nimel komisjoni liige Mariann FISCHER BOEL